Oficiālais Vēstnesis L 190 , 19/07/1997 Lpp. 0022 - 0023



Komisijas Regula (EK) 1392/97 (1997. gada 18. jūlijs), ar ko groza Komisijas Regulu (EEK) 3597/90 par grāmatvedības noteikumiem attiecībā uz intervences pasākumiem, kas ietver intervences aģentūru veikto lauksaimniecības produktu iepirkšanu, uzglabāšanu un pārdošanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 27. novembra Regulu (EEK) 3492/90 [1], ar ko nosaka faktorus, kuri jāņem vērā gada pārskatos par Eiropas Lauksaimniecības virzības un garantiju fonda Garantiju nodaļas finansējumu intervences pasākumiem valsts rezerves formā, un jo īpaši tā 8. pantu, tā kā Komisijas Regula (EEK) 3597/90 [2], kurā jaunākie grozījumi izdarīti ar Regulu (EEK) 895/94 [3], nosaka grāmatvedības noteikumus attiecībā uz intervences pasākumiem, kas ietver intervences aģentūru veikto lauksaimniecības produktu iepirkšanu, uzglabāšanu un pārdošanu; tā kā Regulas (EEK) 3597/90 2. panta 1. punkts un 7. pants ietver noteikumus attiecībā uz tās vērtības noteikšanu, kas jāatlīdzina Eiropas Lauksaimniecības virzības un garantiju fondam valsts rezervē par, attiecīgi, trūkstošajiem daudzumiem un daudzumiem, kas neatbilst uzglabāšanas nosacījumiem; tā kā būtu jāparedz iespēja noteiktos gadījumos šo vērtību palielināt, jo īpaši tad, kad tirgus cena ir ievērojami augstāka nekā intervences cena vai intervences iepirkšanas cena; tā kā dažas Regulā (EEK) 3597/90 minētās regulas kopš tās pieņemšanas ir grozītas vai atceltas; tā kā tāpēc būtu jāgroza noteiktas atsauces Regulā (EEK) 3597/90; tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) 3597/90 groza šādi: 1. Tekstu "Komisijas Regulas (EEK) 2776/88 9. panta 2. punkta c) apakšpunktā" 1. panta 3. punktā aizvieto ar "Komisijas Regulas (EEK) 296/96 [*] OV L 39, 17.2.1996., 5. lpp. 7. panta 2. punkta c) apakšpunktā" 2. Šādas daļas pievieno 2. panta 1. punktam: "Ja zaudējuma atklāšanas dienā vidējā tirgus cena standarta kvalitātei uzglabāšanas dalībvalstī ir augstāka par 105 % no pamata intervences cenas, līgumslēdzēji tomēr atlīdzina intervences aģentūrām dalībvalstī reģistrēto tirgus cenu, ko palielina par 5 %. Attiecībā uz tirgus cenu, dalībvalsts pamatojas uz regulāri izdarītajiem paziņojumiem Komisijai. Starpību starp iekasētajiem daudzumiem tirgus cenas piemērošanas rezultātā un Eiropas Lauksaimniecības virzības un garantiju fondā reģistrētajiem daudzumiem intervences cenas piemērošanas rezultātā pārskaita Eiropas Lauksaimniecības virzības un garantiju fondam finanšu gada beigās kopā ar citiem kredīta elementiem." 3. Tekstu "Regulas (EEK) 2727/75 26. pantā" 2. panta 3. punkta d) apakšpunktā aizvieto ar tekstu "Regulas (EK) 1766/92 23. pantā [*] OV L 181, 1.7.1992., 21. lpp." 4. 7. panta 1. punktam pievieno šādu daļu: "Tomēr, ja produkta fiziskas izvešanas brīdī pastāv nosacījumi 2. panta 1. punkta priekšpēdējās un pēdējās daļas piemērošanai, preču izvešanu veic, iepriekš apspriežoties ar Komisiju." 5. Tekstu "Regulas (EEK) Nr. 2776/88 3. panta 7. punktā un 6. panta 2. punktā" 11. pantā aizvieto ar "Regulas (EK) Nr. 296/96 3. panta 7. punktā un 5. panta 2. punktā." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1997. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 18. jūlijā Komisijas vārdā — Komisijas loceklis Franz Fischler [1] OV L 337, 4.12.1990., 3. lpp. [2] OV L 350, 14.12.1990., 43. lpp. [3] OV L 104, 23.4.1994., 16. lpp. --------------------------------------------------